مَرقُس 5
5-نجی باب
عیسی آرخو-جین اِیِلَن آدامی شِفا بِریَر
مَتّیٰ 8:28-34؛ لوقا 8:26-39
1عیسی بیلِن شَگیرتلِری دِریانینگ بِیلِکی کِنارینداقی جَدَریلیلِرینگ یوردونا گِلدیلِر. 2عیسی قاییقدان دوشِن واقتینا، اُنگا مازارچیلیقدان چیقیپ گِلیَن بیر آدام دوش گِلدی. بو آدامی آرخو-جین اِیهلَپدی. 3اُل قابرلارینگ آراسیندا یاشایاردی. اُنی هیچ کیم حتّیٰ زینجیرلاپ هِم ساقلاپ بیلمِیَردی. 4اُنونگ اِل-آیاقلارینی اِنچِمه گِزِک زینجیرلاسالار-دا، اُل زینجیرلاری قیریپ، بُلِک-بُلِک اِدیَردی. هیچ کیم اُنی یُلا گِتیریپ بیلمِزدی. 5اُل گیجه-گوندیز مازارچیلیقدا، داغلاردا هِمیشه قیغیریپ، اُزونی داش بیلِن یارالاپ یُریردی.
6اُل عیسانی داشدان گُروپ، یُرتوپ گِلدی-ده، اُنونگ اُوونده دیزینا چُکوپ، سِجده اِتدی. 7قاتی سِس بیلِن قیغیریپ: «اِی، عیسی! اِی، بِییک خودایینگ اُغلی، مِنینگ بیلِن نَمه ایشینگ بار؟ یالباریان، خودایینگ حاقی اوچین مِنی عاذاپلاما!» دییدی. 8سِبَبی عیسی اُنگا: «اِی، آرخو-جین، بو آدامدان چیق» دیییپدی. 9اُنسُنگ عیسی آرخو-جیندان: «آدینگ نَمه؟» دیییپ سُرادی. اُل هِم: «آدیم لِژیون+ ، چونکی بیز کَندیرسیک» دیییپ جُغاپ بِردی. 10اُزلِرینی بو جایدان کُووپ گُیبِرمِزلیگی اوچین، اُلار عیسی کَن یالباردیلار. 11شُل یِرده داغینگ آشاقیندا بیر تُپار دُنگوز اُتلاپ یُردی. 12آرخو-جینلار عیسی: «بیزی شُل دُنگوزلارینگ آراسینا گُیبِر، اُلارینگ ایچینه گیرِیلی» دیییپ یالباردیلار. 13عیسی اُلارا اِجازا بِردی. آرخو-جینلار چیقیپ، دُنگوزلارا گیردیلِر. شُندا ایکی مونگه قُلای دُنگوزدان عیبارات بو سوری اُزونی قایادان دِریایا زینگیشیپ غارق بُلدیلار.
14دُنگوز چُپانلاری بُلسا قاچیپ گیدیپ، شَهرلِره و اُبالارا بو واقانی خابار بِردیلِر. حالاییق نَمه بُلانینی گُرمَگه گِلدی. 15اُلار عیسانینگ یانینا گِلِنلِرینده، بیر دیوانا آدامینگ لِژیونی باردی، ایندی لِباسلی اُتورانینی و عاقیلی هِم یِریندِدیگینی گُروپ قُرقدولار. 16واقانی گُرِنلِر دیوانا آداما و دُنگوزلارا نَمه بُلاندیغی حاقیندا خالقا گورّونگ بِردیلِر. 17اُنسُنگ خالق اُزلِرینینگ یوردوندان گیتمِگی اوچین، عیسی یالبارماغا باشلادیلار.
18عیسی قاییقا مینِنده، اُنگدِن دیوانا بُلان آدام اُنگا: «سِنینگ بیلِن گیدَیین» دیییپ یالباردی. 19اِمّا عیسی مونگا اِجازا بِرمِدی. اُنگا: «اُیونگه، اُزونگکیلِرینگ آراسینا گیت، خودایین سِنینگ اوچین نَمهلِر اِدِندیگینی، سانگا نَهیلی رِحم-شِفاقات گُرکِزِندیگینی اُلارا گورّونگ بِر» دییدی. 20اُل هِم گیدیپ، عیسانینگ اُزونه اِدِن یاغشیلیغینینگ بارینی دِکاپولیسده اِعلان اِتمَگه باشلادی. هِمّهلِر مونگا حایران قالدی.
دیرِلِن قیز و شِفا تاپان آیال
مَتّیٰ 9:18-26؛ لوقا 8:40-56
21عیسی قاییق بیلِن یِنه بِیلِکی کِنارا گِچِنده، داشینا اولی جِماغات اویشدی. عیسی دِریانینگ کِناریندادی. 22کِنیسه باشلیقلاریندان یایروس آدلی بیر آدام گِلدی. اُل عیسانی گُروپ، اُنونگ آیاغینا ییقیلدی. 23اُنگا کَن یالباریپ: «مِنینگ قیزجاغازیم اُلوم حالیندا یاتیر. گِل-ده، اِلِّرینگی اُنونگ اوستونده قُی، شِفا تاپیپ یاشاسین!» دییدی. 24عیسی بو آدام بیلِن گیتدی. ایزینا دوشوپ گِلیَن اولی جِماغات اُنی هِر یاندان قیسیپ-قُوروپ باریاردی.
25اُل یِرده اُن ایکی ییلدان بَری قان آقماسی بُلان بیر آیال هِم باردی. 26اُل کَن خُرلوق چِکیپ، اِنچِمه طِبیبلِره گُرنوپ، بار-یُغونی خارج اِدیپدی، یُنه هیچ خاییر تاپمان، قایتام، یاغدایی خاص بِتِرلِشیپدی. 27بو آیال عیسی حاقدا آیدیلیان زاتلاری اِشیدیپ، جِماغاتینگ ایچی بیلِن اُنونگ آرقا طارافیندان گِلدی و دُنونا اِلینی دِگیردی. 28چونکی اُل ایچیندِن: «دینگه دُنونی اِلِّسِم-ده، شِفا تاپاریم» دیییپ فیکرلِنیاردی. 29شُل واقتینگ اُزونده اُنونگ قان آقماسی کِسیلدی. آیال دِردیندِن شِفا تاپاندیغینی بِدِنینده بیلدی. 30عیسی اُزوندِن بیر گویجونگ چیقاندیغینی شو واقتدا بیلیپ، جِماغاتا طاراف اُورولیپ: «دُنوما کیم اِلینی دِگیردی؟» دیییپ سُرادی. 31شَگیرتلِری اُنگا: «سِن اُزونگی قیسیپ-قُوروپ گِلیَن جِماغاتی گُریَرسینگ-اَ ! اُنسُنگ نَدیپ: ”مانگا کیم اِلینی دِگیردی؟“ دیییپ سُرایارسینگ؟» دییدیلِر. 32اِمّا عیسی مونی اِدِنی گُرجِک بُلوپ، داش-تُوِرِگینه سِرِدیَردی. 33اُزونه نَمه بُلاندیغینی بیلِندِن سُنگ، یانگقی آیال قُرقوپ، تیترَپ گِلدی. عیسانینگ اُوونده یِره ییقیلیپ، اُنگا هِمّه حاقیقاتی آیدیپ بِردی. 34عیسی اُنگا: «اِی، قیز، ایمانینگ سانگا شِفا بِردی. ساغامان گیت، دِردینگدِن آزاد بُل» دییدی. 35اُل بو سُزلِری آیدیپ دورقا، کِنیسه باشلیغینینگ اُیوندِن بیرنَچه آدام گِلیپ: «قیزینگ اُلدی. نَمه اوچین اُستادی کَن زَحمِت بِریَرسینگ؟» دییدی. 36عیسی مونی اِشیدِن واقتینا، کِنیسه باشلیغینا: «قُرقما، دینگه ایمان گِتیر!» دییدی.
37عیسی پِطرُسدان، یعقوبدان و اُنونگ دُغانی یوحنادان باشغا هیچ کیمه اُزی بیلِن گیتمَگه اِجازا بِرمِدی. 38کِنیسه باشلیغینینگ اُیونه گِلِنلِرینده، عیسی باشاغایلیغی، آغلاشیپ، دادی-پِریات اِدیپ اُتورانلاری گُردی. 39ایچِری گیریپ، اُلارا: «نَمه اوچین دادی-پِریات اِدیپ، آغلاشیپ اُتیرسینگیز؟ قیز اُلِنُق، اُل دینگه اوقلاپ یاتیر» دییدی. 40اُلار بُلسا اُنونگ اوستوندِن گولدولِر. اِمّا عیسی هِمّهسینی داشاریق کُووپ، دینگه قیزینگ اِنه-آتاسینی و اُزی بیلِن گِلِنلِری آلیپ، اُنونگ یاتان اُتاقینا باردی. 41قیزینگ اِلیندِن توتوپ، اُنگا: «تالیتا قوم!» دییدی. بو بُلسا «قیزجاغاز، سانگا دیییَرین: تور!» دییمِکدیر. 42قیز دِرِّو یِریندِن قالیپ یُریپ باشلادی. اُل اُن ایکی یاشیندادی. مونی گُرِنلِرینگ هِمّهسی قاتی گِنگ قالدیلار. 43عیسی اُلارا مونی هیچ کیمه بیلدیرمِزلیگی قاتی تابشیریپ و قیزا ناهار بِرمِکلِرینی آیتدی.
knc_Arab kas_Arab knc_Arab knc_Arab azb_Arab azb_Arab azb_Arab azb_Arab azb_Arab knc_Arab azb_Arab azb_Arab azb_Arab